《拟白香山有木诗 其一》
宋代·倪涛

有木名梧桐，栖凤临清池。朝阳承新色，碧玉拂疏枝。

春风及万物，枝叶方荄滋。别类或刺手，花发眩赪姿。

浮华惜无实，讹似空参差。排云高百尺，孤立耀后时。

知音傥可待，《韶》《雅》夸天资。槃阿厉名节，澍雨敷丹墀。

作者简介：（1086—1124）广德军人，字巨济。博学强记。年十五，试太学第一。徽宗大观三年进士。调庐陵尉、信阳军教授。累官左司员外郎。因反对朝议攻辽，触怒王黻，贬监朝城县酒税，再徙荼陵船场。工诗，善画草虫。有《云阳集》、《玉溪集》。